钦定古今图书集成/理学汇编/学行典/第139卷 > 礼记 > 《儒行》
## 钦定古今图书集成/理学汇编/学行典/第139卷 > 礼记 > 《儒行》

儒有“合志同方，营道同术。”并立则乐，相下不厌；久不
相见，闻流言不信。其行本方立义，同而进，不同而退。
其交友有如此者。

〈陈注〉“合志”，以所向言。“营道”，以所习言。方，即术也。并立爵位，相等也。“相下”，以尊位相让而己处其下也。流言，恶声之传播也。闻之不信，不以为实也。其行本方立义，谓所本者必方正，所立者必得其宜也。同于为义，则进而从之，不同则退而避之，故曰“同而进，不同而退。”